CELEX: 32005R1568
Language: et
Date: 2005-09-20 00:00:00
Title: Nõukogu määrus (EÜ) nr 1568/2005, 20. september 2005, millega muudetakse määrust (EÜ) nr 850/98 seoses süvavee korallriffide kaitsega kalapüügi mõju eest teatavatel Atlandi ookeani aladel

28.9.2005   
            
            
               ET
            
            
               Euroopa Liidu Teataja
            
            
               L 252/2
            
         
      NÕUKOGU MÄÄRUS (EÜ) nr 1568/2005,
   20. september 2005,
   millega muudetakse määrust (EÜ) nr 850/98 seoses süvavee korallriffide kaitsega kalapüügi mõju eest teatavatel Atlandi ookeani aladel
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 37,
   võttes arvesse komisjoni ettepanekut,
   võttes arvesse Euroopa Parlamendi arvamust, (1)
   
   ning arvestades järgmist:
   
               (1)
            
            
               Nõukogu 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) (2) artiklis 2 sätestatakse, et ühine kalanduspoliitika kohaldab kalandusest mere ökosüsteemidele tuleneva mõju vähendamiseks ettenähtud meetmete võtmisel ettevaatusprintsiipi.
            
         
               (2)
            
            
               Nõukogu 30. märtsi 1998. aasta määrusega (EÜ) nr 850/98 (kalavarude kaitsest noorte mereorganismide kaitseks võetud tehniliste meetmete kaudu) (3) kehtestati veetavatele põhjavõrkudele kasutamispiirangud.
            
         
               (3)
            
            
               Hiljutiste teaduslike aruannete, eelkõige Rahvusvahelise Mereuurimise Nõukogu (ICES) aruannete kohaselt on Atlandi ookeanis avastatud ja kaardistatud äärmiselt tundlikud süvavee-elupaigad. Nendes elupaikades esinevad olulised ja äärmiselt mitmekesised bioloogilised kooslused ning nad vajavad prioriteetset kaitset. Eelkõige on nad nõukogu 21. mai 1992. aasta direktiivis 92/43/EMÜ (looduslike elupaikade ning loodusliku loomastiku ja taimestiku kaitse kohta) (4) määratletud kui ühendusele huvipakkuvad elupaigad. Lisaks on süvavee korallrifid hiljuti lisatud Kirde-Atlandi merekeskkonna kaitse konventsiooni (“OSPAR konventsioon”) raames koostatud ohustatud elupaikade nimekirja.
            
         
               (4)
            
            
               Nende alade kaitse kalapüügi kahjulike mõjude eest on täielikus kooskõlas ÜRO 1995. aasta kalavarude kokkuleppega (5) (ning on ka selle artiklites 5 ja 6 nõutud), eelkõige ettevaatusprintsiibi kohaldamist ja merekeskkonnas bioloogilise mitmekesisuse kaitset nõudvate sätetega.
            
         
               (5)
            
            
               Vastavalt teaduslikule tõendusmaterjalile on nendele elupaikadele püügivahendite poolt tekitatud kahjudest taastumine kas võimatu või väga keeruline ja aeganõudev. Seetõttu on asjakohane keelustada selliste püügivahendite kasutamine, mis tõenäoliselt tekitavad kahju nendes piirkondades, kus elupaikadel on siiani soodne kaitsestaatus.
            
         
               (6)
            
            
               Assoore, Madeirat ning Kanaari saari ümbritsevates vetes leidub mitmeid teadaolevaid või arvatavaid süvavee-elupaiku, mis on kuni viimase ajani olnud traalpüügi eest kaitstud tänu juurdepääsu erirežiimile, mis määratleti 15. juuni 1995. aasta nõukogu määrusega (EÜ) nr 2027/95, millega kehtestatakse teatavate ühenduse kalastuspiirkondade ja kalavarudega seotud püügikoormuse korraldussüsteem. (6) Määrus nr 2027/95 on tunnistatud kehtetuks nõukogu 4. novembri 2003. aasta määrusega (EÜ) nr 1954/2003, mis käsitleb teatavate ühenduse kalastuspiirkondade ja kalavarudega seotud püügikoormuse korraldamist. (7)
               
            
         
               (7)
            
            
               Seetõttu on asjakohane tagada nimetatud piirkondade kaitse, laiendades määruses (EÜ) nr 850/98 sisalduvaid põhjavõrkude kasutamise piiranguid.
            
         
               (8)
            
            
               Määrust (EÜ) nr 850/98 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 850/98 artiklile 30 lisatakse lõige:
   
      “5.   Laevadel on keelatud sügavamal kui 200 meetrit kasutada mis tahes seisevvõrke, nakkevõrke või abaraid ning mis tahes põhjavõrke või samalaadseid veetavaid püüniseid, mis puutuvad kokku merepõhjaga piirkonnas, mida piirav joon ühendab järgmisi koordinaate:
      
                  a)
               
               
                  piirkond nimetusega “Madeira ja Kanaari saared”
                  
                              Laiuskraad 27° 00′ N
                           
                           
                              Pikkuskraad 19° 00′ W
                           
                        
                              Laiuskraad 26° 00′ N
                           
                           
                              Pikkuskraad 15° 00′ W
                           
                        
                              Laiuskraad 29° 00′ N
                           
                           
                              Pikkuskraad 13° 00′ W
                           
                        
                              Laiuskraad 36° 00′ N
                           
                           
                              Pikkuskraad 13° 00′ W
                           
                        
                              Laiuskraad 36° 00′ N
                           
                           
                              Pikkuskraad 19° 00′ W
                           
                        
            
                  b)
               
               
                  piirkond nimetusega “Assoorid”
                  
                              Laiuskraad 36° 00′ N
                           
                           
                              Pikkuskraad 23° 00′ W
                           
                        
                              Laiuskraad 39° 00′ N
                           
                           
                              Pikkuskraad 23° 00′ W
                           
                        
                              Laiuskraad 42° 00′ N
                           
                           
                              Pikkuskraad 26° 00′ W
                           
                        
                              Laiuskraad 42° 00′ N
                           
                           
                              Pikkuskraad 31° 00′ W
                           
                        
                              Laiuskraad 39° 00′ N
                           
                           
                              Pikkuskraad 34° 00′ W
                           
                        
                              Laiuskraad 36° 00′ N
                           
                           
                              Pikkuskraad 34° 00′ W”.
                           
                        
            
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. september 2005
      
         
            Nõukogu nimel
         
         
            eesistuja
         
         M. BECKETT
         
      
   
   
      (1)  Arvamus on esitatud 16. detsembril 2004 (Euroopa Liidu Teatajas seni avaldamata).
   
      (2)  EÜT L 358, 31.12.2002, lk 59.
   
      (3)  EÜT L 125, 27.4.1998, lk 1. Määrust on viimati muudetud määrusega (EÜ) nr 602/2004 (ELT L 97, 1.4.2004, lk 30).
   
      (4)  EÜT L 206, 22.7.1992, lk 7. Direktiivi on viimati muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      (5)  Ühinenud Rahvaste Organisatsiooni kokkulepe 10. detsembri 1982. aasta Ühinenud Rahvaste Organisatsiooni mereõiguse konventsiooni piirialade kalavarude ja siirdekalade kaitset ja majandamist käsitlevate sätete rakendamise kohta.
   
      (6)  EÜT L 199, 24.8.1995, lk 1.
   
      (7)  ELT L 289, 7.11.2003, lk 1.